పణజీ, డిసెంబరు 10: అది 2016, సెప్టెంబరు 29.. భారత సైనికులు పాక్ ఉగ్ర స్థావరాలపై సర్జికల్ దాడి చేసి ప్రపంచాన్ని ఆశ్చర్యానికి గురిచేసిన రోజు. ఈ దాడులపై ఆర్మీ ప్రకటన విడుదల చేసేంత వరకు ఎవ్వరికీ తెలీదు. తాజాగా, ఆ నాటి సంగతులను ఆదివారం పణజీలో జరిగిన ఓ కార్యక్రమంలో కేంద్ర మాజీ రక్షణ మంత్రి, గోవా సీఎం మనోహర్ పర్రీకర్ గుర్తుచేశారు. సర్జికల్ దాడికి అవసరమైన ఆయుధాలను చివరి క్షణంలో విదేశాల నుంచి కొని తెప్పించామని, అడుగడుగునా గోప్యత పాటించామన్నారు. దాడి వివరాలు గానీ, ప్రణాళిక గానీ ఇప్పటికీ బయటపడలేదని, కనీసం అధికారులు ఆయుధాలు కొనడానికి వెళ్లిన విషయమూ ఇప్పటికీ తెలీదని చెప్పారు. ‘దాడికి ముందు కొన్ని రోజులు తీవ్ర ఒత్తిడిని ఎదుర్కొన్నాం. వాస్తవానికి నేను నిద్రే పోలేదు. నాపై అంత ఒత్తిడి ఉండేది.’ అని పర్రీకర్ తెలిపారు.
panajee, disembaru 10: adhi 2016, septembaru 29.. bhaarata sainikulu pak ugra sthaavaraalapai sarjical daadi chesi prapanchaanni aascharyaaniki gurichesina roju. ee daadulapai armi prakatana vidudala chesenta varaku evvarikee teleedu. taajaagaa, aa naati sangatulanu aadivaaram panajeelo jarigina oo kaaryakramamlo kendra maji rakshana mantri, gova cm manohar parrikar gurtuchesaaru. sarjical daadiki avasaramaina aayudhaalanu chivari kshanamlo videsala nunchi koni teppinchaamani, adugaduguna gopyata paatinchaamannaaru. daadi vivaraalu gaanee, pranaalika gaanee ippatikee bayatapadaledani, kaneesam adhikaarulu aayudhaalu konadaaniki vellina vishayamuu ippatikee teleedani cheppaaru. ‘daadiki mundu konni rojulu teevra ottidini edurkonnam. vaastavaaniki nenu nidre poledu. naapai anta ottidi undedi.’ ani parrikar telipaaru.